| Kšešuvo cistersų abatija |
| --- |
|  |
| **Ordinas** | Cistersai |
| **Fundatorius** | Ona, Silezijos kunigaikštienė |
| **Įkurtas** | 1242 |

**Kšešuvo cistersų abatija** – tai Lenkijos architektūros paminklas, kuriam 2004 m. gegužės 1 d. buvo suteiktas Lenkijos istorijos paminklo statusas.

Istorija
--------

1242 m. Henriko II Pamaldžiojo našlė Ona įkūrė Kšešuve benediktinų parapiją ir pakvietė į parapiją atvykti benediktinus iš Rytų Čekijos. Dėl nežinomų priežasčių šis ordinas Kšešuvą paliko 1289 m. 1292 m. kunigaikštis Boleslavas I Rustūsis atidavė 14 kaimų ir Liubavkos miestą cistersų vienuoliams iš Henrykuvo.

1414–1426 m. husitų karų metu vienuolynas buvo suniokotas. Nuo 1741 m. kai Prūsija užėmė Sileziją, prasidėjo laipsniška abatijos sekuliarizacija, o iki šiol vienuolynui priklaususi bažnyčia tavo parapijine.

1919 m. apleistame vienuolyne įsikūrė iš Prahos ištremti benediktinai. 1924 m. popiežius Piusas XI suteikė vienuolynui abatijos statusą.

1940 m. rugsėjo 3 d. vienuolyną užėmė Trečiojo Reicho valdžia, o benediktinai buvo priversti palikti savo namus. Dalis jų gavo šaukimus į kariuomenę, 14 mirė karo metu. II pasaulinio karo pabaigoje pastatuose buvo paslėptos Berlyno Prūsijos bibliotekos kolekcija, kurią vėliau perėmė Jogailos universiteto biblioteka. 1946 m. vienuolyne įsikūrė seserys benediktinės.

Vienuolyno kompleksas
---------------------

Visą vienuolyno kompleksą sudaro: Švč. Mergelės Marijos ėmimo į dangų bazilika, vienuolynas, sodas, Šv. Juozapo brolijos bažnyčia, abato svečių namai bei pagalbiniai pastatai. Iš pradžių buvo pastatyta romaninė bažnyčia, kuri buvo pašventinta 1292 m.

### Švč. Mergelės Marijos ėmimo į dangų bazilika

Švč. Mergelės Marijos ėmimo į dangų bazilika – barokinė Cistersų abatijos bažnyčia, pastatyta 1728–1375 m. Mažosios bazilikos titulas jai buvo suteiktas 1998 m.

Ant portalo ir fasado matomos Prahos skulptoriaus Ferdinando Brokofo darbai. Vidus – rokoko stiliaus, stales ir vargonus papuošė skulptorius Anton Dorazil, freskas kūrė Georg Wilhelm Neunhertz, paveikslus – Michael Leopold Willmann, Petr Brandl ir kt.

Ši bazilika – Marijos šventovė. Joje yra seniausias Lenkijoje Marijos paveikslas, vaizduojantis Madoną su Kūdikiu, datuojamas XIII a. I pus. Jį tikriausiai bažnyčiai padovanojo vienas iš vienuolyno fundatorių – kunigaikštis Bolko I Rustūsis. Gailestingosios Dievo Motinos paveikslą, kartais vadinamą *Sudetų karaliene*, 1997 m. birželio 2 d. Legnicoje karūnavo popiežius Jonas Paulius II.

Už presbiterijos yra Svidnicų Piastų mauzoliejus – čia buvo XIV a. palaidoti kunigaikščiai Boleslavas I ir Boleslavas II.

Galerija
--------

* Abato namaiAbato namai
* Šv. Juozapo bažnyčiaŠv. Juozapo bažnyčia
* Šv. Juozapo bažnyčios vidusŠv. Juozapo bažnyčios vidus
* Šv. Juozapo bažnyčios vargonaiŠv. Juozapo bažnyčios vargonai
* Šv. Juozapo bažnyčios sakyklaŠv. Juozapo bažnyčios sakykla
* Vienuolyno kapinėsVienuolyno kapinės
* Vienuolyno kapinėsVienuolyno kapinės
* Bazilikos bokštaiBazilikos bokštai
* Bazilikos fasadasBazilikos fasadas
* Bazilikos fasado skulptūrosBazilikos fasado skulptūros
* Bazilikos pagrindinis altoriusBazilikos pagrindinis altorius
* Bazilikos vargonaiBazilikos vargonai
* Sudetų karalienės paveikslas*Sudetų karalienės* paveikslas
* Bazilikos pagrindinio altoriaus paveikslas (autorius – P.Brandl)Bazilikos pagrindinio altoriaus paveikslas (autorius – P.Brandl)

Šaltiniai
---------

1. ↑  Rozporządzenie Prezydenta Rzeczypospolitej Polskiej z dnia 14 kwietnia 2004 r. w sprawie uznania za pomnik historii Archyvuota kopija 2013-12-31 iš Wayback Machine projekto. (lenkų k.) (prieiga 2014-10-28)
2. ↑  VI pielgrzymka Jana Pawła II do Polski (lenkų k.) (prieiga 2014-10-28)

Nuorodos
--------

|  |  |
| --- | --- |
|  | **Vikiteka: Kšešuvo cistersų abatija** – vaizdinė ir garsinė medžiaga  |

* Oficialus Cistersų abatijos Kšešuve el. puslapis
* Vaizdas iš paukščio skrydžio Archyvuota kopija 2015-04-25 iš Wayback Machine projekto.
* Virtualus turas po baziliką Archyvuota kopija 2016-03-04 iš Wayback Machine projekto.